KOMMISSIONENS FORORDNING (EF) Nr. 1477/96 af 26. juli 1996 om ændring af forordning (EF) nr. 1588/94 om gennemførelsesbestemmelser for anvendelse i sektoren for mælk og mejeriprodukter af den ordning, der er fastsat i de Europaaftaler, som Fællesskabet har indgået med Bulgarien og Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (1), særlig artikel 1,

under henvisning til Rådets forordning (EF) nr. 3382/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side (2), særlig artikel 1,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om en autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (3), ændret ved Rådets forordning (EF) nr. 1194/96 (4), særlig artikel 8, og

ud fra følgende betragtninger:

Kommissionens forordning (EF) nr. 1588/94 (5), senest ændret ved forordning (EF) nr. 1231/96 (6), indeholder gennemførelsesbestemmelser til den ordning, der er fastsat i ovennævnte aftaler, vedrørende mælk og mejeriprodukter; forordningen blev ændret for at tage hensyn til forlængelsen af gyldighedsperioden for de foranstaltninger vedrørende mejeriprodukter, der er fastsat ved forordning (EF) nr. 3066/95;

fra den 1. juli 1996 vedrører de i bilag I til forordning (EF) nr. 1588/94 omhandlede mængder produkter en periode på seks måneder i stedet for et år; disse mængders fordeling over de pågældende halvår bør præciseres, og forordningens artikel 2 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I artikel 2 i forordning (EF) nr. 1588/94 indsættes følgende stykke:

»De i bilag I omhandlede mængder fordeles over perioderne henholdsvis fra 1. juli til 31. december 1996 og fra 1. januar til 30. juni 1997 således:

- 50 % i perioden fra 1. juli til 30. september 1996

- 50 % i perioden fra 1. oktober til 31. december 1996

- 50 % i perioden fra 1. januar til 31. marts 1997

- 50 % i perioden fra 1. april til 30. juni 1997.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 368 af 31. 12. 1994, s. 5.

(2) EFT nr. L 368 af 31. 12. 1994, s. 1.

(3) EFT nr. L 328 af 30. 12. 1995, s. 31.

(4) EFT nr. L 161 af 29. 6. 1996, s. 2.

(5) EFT nr. L 167 af 1. 7. 1994, s. 8.

(6) EFT nr. L 161 af 29. 6. 1996, s. 90.